Document ID: 31998R0705

ΚΑΝΟΝΙΣΜΟΣ (ΕΚ) αριθ. 705/98 ΤΗΣ ΕΠΙΤΡΟΠΗΣ της 30ής Μαρτίου 1998 για τροποποίηση του κανονισμού (ΕΚ) αριθ. 1466/95, για τον καθορισμό των ειδικών λεπτομερειών εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2), και ιδίως το άρθρο 17 παράγραφος 14,
Εκτιμώντας:
ότι ο κανονισμός (ΕΚ) αριθ. 1466/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2497/97 (4), καθορίζει τις ειδικές λεπτομέρειες εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων 7 ότι ο κανονισμός (ΕΚ) αριθ. 1913/97 της Επιτροπής (5), που τροποποιεί τον κανονισμό (ΕΚ) αριθ. 1466/95, έχει διαφοροποιήσει τη χορήγηση των επιστροφών κατά ζώνες προορισμού για την εξαγωγή τυριών 7 ότι έχει καταστήσει υποχρεωτικό τον προορισμό που αναγράφεται στο πιστοποιητικό εξαγωγής επιτρέποντας όμως τη χορήγηση επιστροφών για εξαγωγές με προορισμό εντός της ίδιας ζώνης 7 ότι από την πείρα που αποκτήθηκε έχει αποδειχθεί ότι η διάταξη αυτή μπορεί να οδηγήσει σε απόρριψη της αποδοχής του πιστοποιητικού από το τελωνείο στην περίπτωση κατά την οποία ο πραγματικός προορισμός διαφέρει από εκείνον που αναγράφεται στο πιστοποιητικό εξαγωγής, ακόμη και αν οι δύο αυτοί προορισμοί ανήκουν στην ίδια ζώνη προορισμού 7 ότι πρέπει συνεπώς να διευκρινιστεί η συγκεκριμένη διάταξη 7
ότι στο άρθρο 12 του κανονισμού αυτού περιγράφονται οι τρόποι υπολογισμού για τις επιστροφές των γαλακτοκομικών προϊόντων στα οποία έχει προστεθεί ζάχαρη 7 ότι για τα συμπυκνωμένα γαλακτοκομικά προϊόντα που περιέχουν ζάχαρη υπάρχουν δύο διαφορετικοί μέθοδοι υπολογισμού συναρτήσει της περιεκτικότητας του προϊόντος σε λιπαρές ουσίες 7 ότι για να εναρμονιστούν και να απλουστευθούν οι μέθοδοι υπολογισμού και η ονοματολογία των επιστροφών κατά την εξαγωγή, πρέπει να περιοριστούμε σε μία και μόνο μέθοδο καθορίζοντας την επιστροφή ανά χιλιόγραμμο γαλακτικής ουσίας 7
ότι θα διευκολυνόταν η διαχείριση των επιστροφών για τα προϊόντα αυτά, και ιδίως τα μέτρα για να διασφαλισθεί η τήρηση των δεσμεύσεων όσον αφορά τις εξαγωγές στο πλαίσιο της ΓΣΔΕ, καθορίζοντας ανώτατη ποσότητα ενσωματωμένης ζαχαρόζης για την οποία μπορεί να χορηγηθεί επιστροφή 7 ότι για τα προϊόντα αυτά είναι αντιπροσωπευτική η περιεκτικότητα 40 % ζαχαρόζης κατά βάρος πλήρους προϊόντος 7
ότι η επιτροπή διαχείρισης του γάλακτος και των γαλακτοκομικών προϊόντων δεν διετύπωσε γνώμη εντός της προθεσμίας που καθορίστηκε από τον πρόεδρό της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1466/95 τροποποιείται ως εξής:
1. Στο άρθρο 11, η παράγραφος 2 αντικαθίσταται από το ακόλουθο κείμενο:
«2. Για τα πιστοποιητικά που αναφέρονται στο δεύτερο εδάφιο της παραγράφου 1, στην αίτηση χορηγήσεως πιστοποιητικού και στο πιστοποιητικό πρέπει να περιλαμβάνεται στη θέση 20 η ακόλουθη ένδειξη: "Πιστοποιητικό που ισχύει για τη ζώνη . . . όπως καθορίζεται από το άρθρο 11 παράγραφος 3 του κανονισμού (ΕΚ) αριθ. 1466/95."
Όταν το προϊόν δεν φθάνει στον προορισμό που αναγράφεται στη θέση 7 του πιστοποιητικού, και κατά παρέκκλιση από το άρθρο 21 παράγραφος 2 του κανονισμού (ΕΟΚ) αριθ. 3665/87, στην περίπτωση κατά την οποία ο πραγματικός προορισμός είναι μέσα στην ίδια ζώνη, πληρώνεται η επιστροφή που προκύπτει από το άρθρο 20 παράγραφος 3 του κανονισμού (ΕΟΚ) αριθ. 3665/87.
Στην περίπτωση κατά την οποία ο πραγματικός προορισμός είναι σε μια άλλη ζώνη, δεν πληρώνεται καμία επιστροφή.»
2. Το άρθρο 12 τροποποιείται ως εξής:
α) Στην παράγραφο 1, το στοιχείο β) αντικαθίσταται από το ακόλουθο κείμενο:
«β) Ένα στοιχείο που προορίζεται να λάβει υπόψη του την ποσότητα της σακχαρόζης που έχει προστεθεί μέχρι ανώτατη ποσότητα 40 % κατά βάρος του πλήρους προϊόντος» 7
β) Οι παράγραφοι 2 και 3 αντικαθίστανται από το ακόλουθο κείμενο:
«2. Το στοιχείο που αναφέρεται στην παράγραφο 1 στοιχείο α) υπολογίζεται πολλαπλασιάζοντας το βασικό ποσό επί την περιεκτικότητα του συγκεκριμένου προϊόντος σε γαλακτοκομικά προϊόντα.
Το βασικό ποσό που αναφέρεται στο προηγούμενο εδάφιο είναι η επιστροφή που έχει καθορισθεί για ένα χιλιόγραμμο γαλακτοκομικών προϊόντων που περιέχονται στο πλήρες προϊόν.
3. Το στοιχείο που αναφέρεται στην παράγραφο 1 στοιχείο β) υπολογίζεται πολλαπλασιάζοντας την περιεκτικότητα σε σακχαρόζη του πλήρους προϊόντος, μέχρι ανωτάτου ποσού 40 %, επί το βασικό ποσό της επιστροφής που ισχύει την ημέρα υποβολής της αιτήσεως χορηγήσεως του πιστοποιητικού για τα προϊόντα που αναφέρονται στο άρθρο 1 παράγραφος 1 στοιχείο δ) του κανονισμού (ΕΟΚ) αριθ. 1785/81 του Συμβουλίου (*).
(*) ΕΕ L 177 της 1. 7. 1981, σ. 4.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Απριλίου 1998 στις αιτήσεις χορηγήσεως πιστοποιητικών που υποβάλλονται από την ημερομηνία αυτή.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Μαρτίου 1998.

Labels: 3
17